Príloha č. 3 k Výzve

**Zoznam oprávnených a neoprávnených výdavkov**

**K VÝZVE MoF – 2/2024**

**OPRÁVNENÉ VÝDAVKY**

1. **Oprávnené výdavky na vysokoúčinnú kombinovanú výrobu tepla a elektriny (VÚ KVET) sú celkové investičné výdavky na:**
	* 1. projekty výstavby VÚ KVET, rekonštrukcie a modernizácie zariadení KVET, ktoré slúžia na pokrytie dopytu, po využiteľnom teple aj v systémoch centralizovaného zásobovania teplom tak, aby po rekonštrukcii alebo modernizácii spĺňali definíciu VÚ KVET;
		2. modernizáciu, rekonštrukciu a výmenu existujúceho zariadenia VÚ KVET prinášajúcu v porovnaní s pôvodnou situáciou vyššiu účinnosť a nové alebo existujúce zariadenia, ktoré dosiahnu parametre VÚ KVET realizáciou projektu;
2. **Oprávnené výdavky na energeticky účinné centralizované zásobovanie teplom a chladom**
3. ak sa poskytuje pomoc podľa článku H.2. bod 4 výzvy oprávnenými výdavkami sú investičné náklady súvisiace s výstavbou alebo modernizáciou energeticky účinného systému centralizovaného zásobovania teplom a/alebo chladom;
4. ak sa poskytuje pomoc podľa článku H.2. bod 5 výzvy oprávnenými výdavkami je „„likvidná medzera“ t. j. čisté dodatočné náklady určené na základe rozdielu medzi hospodárskymi príjmami a nákladmi (vrátane investícií a prevádzky) podporeného projektu a hospodárskymi príjmami a nákladmi alternatívneho projektu, ktorý by príjemca pomoci vierohodne uskutočnil v prípade neposkytnutia pomoci (kontrafaktuálny scenár) počas celej životnosti projektu. Typické čisté dodatočné náklady možno odhadnúť ako rozdiel medzi čistou súčasnou hodnotou v rámci faktického a kontrafaktuálneho scenára.

|  |
| --- |
| **Vzorec pre výpočet v rámci faktického a kontrafaktuálneho scenára[[1]](#footnote-1)**Čistá súčasná hodnota:**NPV** = Σ [CFn / (1 + r)n]**CF** = finančný tok za každý rok (cash flow),**n** = predpokladaná doba životnosti projektu (investície),**r** = diskontná sadzba.Predpokladaná doba životnosti: 20 rokov **Diskontná sadzba**[[2]](#footnote-2)**:**3,64% + 1 = 4,64 (základná sadzba + 100 bázických bodov)0,0464<https://www.antimon.gov.sk/data/files/1994_-ht373-lms-reference-rate-slovakia_sk_1_6_2023.pdf?csrt=16431581201140956450> |

**Spoločné ustanovenia k oprávneným výdavkom**

**V súlade s touto výzvou sa za oprávnené výdavky považujú investičné výdavky vynaložené príjemcom pomoci v súvislosti s realizáciou oprávneného projektu na:**

1. obstaranie dlhodobého hmotného majetku (výstavba/rozšírenie, rekonštrukcia alebo modernizácia rozvodov tepla v rámci energeticky účinného centralizovaného zásobovania teplom a chladom vrátane systémov na akumuláciu tepla a chladu a výstavba/rozšírenie, rekonštrukcia alebo modernizácia zdrojov a jednotlivých technologických častí v rámci vysokoúčinnej kombinovanej výroby tepla a elektriny, kde teplo je dodávané do systému centralizovaného zásobovania teplom a chladom a pre technologické potreby;

1. obstaranie hmotného a nehmotného majetku (softvéru) nevyhnutného na riadne využívanie hmotného majetku určeného na zvýšenie inteligencie rozvodov tepla v rámci účinných CZT, pričom môže ísť aj o obstaranie: ­

systémov digitalizácie a prenosu dát na zvyšovanie inteligencie sústav CZT (smartening) ako súčasť systému energeticky účinného centralizovaného zásobovania teplom a chladom, podpora inteligentných energetických systémov diaľkového vykurovania a chladenia, vrátane ich optimalizácie, zavádzanie systémov merania a riadenia (vrátane SMART riešení) za účelom kybernetickej bezpečnosti, efektívneho zberu a vyhodnocovania dát a pružnej reakcie na vývoj spotreby energií a tiež za účelom efektívneho napájania samovýrobcov tepla z OZE na systém CZT.

1. Majetok obstaraný v rámci projektu musí spĺňať tieto podmienky:
* musí byť používaný výlučne príjemcom pri výkone podnikateľskej činnosti v rámci projektu, na ktorý sa pomoc poskytuje,
* musí byť zaradený do majetku príjemcu a zostať v jeho majetku minimálne päť rokov po ukončení realizácie projektu pri dodržaní zákona o účtovníctve (odpisovanie majetku),
* musí byť nový, zakúpený od tretích strán za trhových podmienok na základe výsledkov

verejného obstarávania vykonaného v zmysle zákona o VO.

1. Oprávnenými nákladmi z hľadiska času, výšky a opodstatnenosti sú:
* výlučne náklady, ktoré boli vynaložené počas realizácie projektu, po predložení žiadosti

 o poskytnutie dotácie,

 sú riadne evidované v účtovníctve príjemcu v súlade s platnými všeobecne záväznými

 právnymi predpismi, príslušná dokumentácia je prehľadná, konkrétna a aktuálna,

* náklady, ktoré bezprostredne súvisia s realizáciou oprávneného projektu v súlade s

 obsahovou stránkou projektu a sú plne v súlade s cieľmi projektu, ako náklady, ktoré

 prispievajú k dosiahnutiu plánovaných aktivít a ukazovateľov projektu,

* náklady, ktoré spĺňajú podmienky hospodárnosti, efektívnosti, účelnosti a účinnosti,
* náklady, ktoré sú vzhľadom na všetky okolnosti reálne, správne, navzájom sa

 neprekrývajú a sú v súlade s podmienkami zmluvy o poskytnutí dotácie na projekt, na

 základe ktorej sa poskytuje pomoc.

1. **Výdavky priamo súvisiace s oprávnenými výdavkami v rámci VÚ KVET a** **energeticky účinného centralizovaného zásobovanie teplom a chladom**
* náklady na revízie zariadení[[3]](#footnote-3), skúšky funkčnosti zariadení, certifikáty, technické kontroly a emisné kontroly zariadení.
* náklady (aj externé) na opravy a udržiavanie dlhodobého hmotného majetku, servisné služby vykonávané v rámci servisného paušálu[[4]](#footnote-4).
1. **Výdavky (projektová dokumentácia)**
* výdavky vynaložené v súvislosti so spracovaním projektovej dokumentácie

(realizačná projektová dokumentácia) )[[5]](#footnote-5).

1. **Výdavky (personálne súvisiace so stavebnými prácami)**
* mzdové výdavky priamo súvisiace so stavebnými prácami riadením projektu (stavebný dozor; odborný autorský dohľad[[6]](#footnote-6)). Každú z uvedených pozícii je možné vykonávať buď na základe pracovnoprávneho vzťahu (napr. Zákonník práce, zákon o štátnej službe...), alebo na základe iného ako pracovnoprávneho vzťahu (napr. Obchodný zákonník, Občiansky zákonník...)[[7]](#footnote-7) .
1. **Výdavky (administratívne personálne súvisiace s riadením projektu)**
* mzdové výdavky priamo súvisiace s riadením projektu (projektový manažér, finančný manažér – vrátane vedenia účtovníctva týkajúce sa iba projektu). Každú z uvedených pozícii je možné vykonávať buď na základe pracovnoprávneho vzťahu (napr. Zákonník práce, zákon o štátnej službe...), alebo na základe iného ako pracovnoprávneho vzťahu (napr. Obchodný zákonník, Občiansky zákonník...)[[8]](#footnote-8) .
1. **Výdavky súvisiace s publicitou a informovanosťou**
* výdavky súvisiace s publicitou a informovanosťou spojenou s realizáciou aktivít projektu (elektronické nosiče – USB, DVD, CD a pod. kancelársky materiál – iba pre účely administrácie v rámci projektu, web stránka, veľkoplošná reklamná tabuľa, trvalá vysvetľujúca tabuľa – pamätná doska, informačné plagáty – uvedenie informácií o projekte, označenie zariadení, prístrojov, strojov, vybavenia – lepky, štítky)[[9]](#footnote-9).

**LIMITY NA PERSONÁLNE VÝDAVKY**

|  |
| --- |
| **Administratívny (riadiaci) personál súvisiaci s riadením projektu** |
| **Pracovná pozícia**  | **Pracovný pomer - TPP, Dohoda (celkový príjem vrátane odvodov za zamestnávateľa - CCP)Hodinová sadzba** **(60 minút)** | **Faktúra - v zmysle verejného obstarávania (konečná fakturovaná suma za 1 hodinu práce bez nároku na ďalšie výdavky)Hodinová sadzba (60 minút)** |
| **Projektový manažér** | max. 23,00 EUR/hod. | max. 33,00 EUR/hod. |
| **Finančný manažér** | max. 21,00 EUR/hod. | max. 31,00 EUR/hod. |
| **Personál súvisiaci so stavebnými prácami** |
| **Pracovná pozícia**  | **Pracovný pomer - TPP, Dohoda (celkový príjem vrátane odvodov za zamestnávateľa - CCP)Hodinová sadzba (60 minút)** | **Faktúra - v zmysle verejného obstarávania (konečná faktúrovaná suma za práce bez nároku na ďalšie výdavky)% limit výdavkov** |
| **Stavebný dozor** | max. 23,00 EUR/hod. | max. 2,50 |
| **Odborný autorský dohľad** | max. 21,00 EUR/hod. | max. 1,50 |

|  |
| --- |
| **ZHRNUTIE VŠETKÝCH STANOVENÝCH LIMITOV PRE OPRÁVNENÉ VÝDAVKY**1. **Mzdové výdavky priamo súvisiace s riadením projektu:** do max. výšky 5 % z celkových oprávnených výdavkov projektu
2. **Mzdové výdavky súvisiace so stavebnými prácami:** pre stavebný dozor – 2,50 % a pre odborný autorský dohľad – 1,50 % z celkových oprávnených výdavkov projektu určených na stavebné práce, a to bez ohľadu či ide o „Interných zamestnancov (TPP resp. Dohoda)“, alebo na „faktúru“.
3. **Výdavky súvisiace s publicitou a informovanosťou:** do max. výšky 20 000,00 EUR:
4. **Projektová (realizačná) dokumentácia:** do max. výšky 10 % z celkových oprávnených výdavkov projektu určených na stavebné práce.
 |

***Na oprávnené výdavky sa následne uplatní stanovená intenzita pomoci v zmysle Výzvy (časti H1 a H2).***

**NEOPRÁVNENÉ VÝDAVKY**

* náklady, ktoré vznikli mimo termínu realizácie projektu, t. j. pred začiatkom realizácie projektu alebo po

ukončení realizácie projektu resp. pred podaním žiadosti o poskytnutie formou dotácie,

* náklady, ktoré priamo nesúvisia s realizáciou oprávnených aktivít
* úroky z úverov a pôžičiek,
* náklady na leasing,
* poistné platené doma i v zahraničí, platené úroky, pokuty a penále,
* poplatky za bankové služby, colné poplatky a dane,
* náklady na obstaranie pozemkov a nehnuteľností,
* náklady na obstaranie dopravných prostriedkov a dopravných zariadení,
* náklady vynaložené na obstaranie použitého hmotného majetku,
* náklady na energetický audit overenia reálne dosiahnutých úspor energie,
* náklady na prípravu žiadosti o dotáciu,
* cestovné náhrady,
* prevádzkové (režijné) náklady,
* nákup alebo nájom materiálu (napr. kancelársky, spotrebný materiál a pod.),
* náklady vynaložené v súvislosti s vypracovaním žiadosti o poskytnutie dotácie,
* náklady na verejné obstarávanie realizované v zmysle zákona o verejnom obstarávaní,
* rezerva na nepredvídané výdavky súvisiace so stavebnými prácami,
* vratná daň z pridanej hodnoty (DPH),
* náklady na marketing,
* iné náklady nesúvisiace s projektom, t. j. s realizáciou oprávnených aktivít.

|  |
| --- |
| **Dôležité upozornenia**1. Pomoc podľa tejto výzvou nebude možné poskytnúť, ak oprávnené výdavky vzniknú pred predložením žiadosti o dotáciu. V takomto prípade sa celý projekt bude považovať za neoprávnený.
2. Na účely výpočtu oprávnených výdavkov sa použijú číselné údaje pred odpočítaním daní alebo iných poplatkov.
3. Žiadateľ berie na vedomie, že v prípade, ak začne s realizáciou projektu skôr, ako bude mať stanovisko Environmentálneho fondu k verejnému obstarávaniu (ďalej len „VO“) a následne Environmentálny fond konštatuje na základe vykonanej kontroly VO / predloženého rozhodnutia Úradu pre verejné obstarávanie nedostatky vo VO, znáša žiadateľ neoprávnené náklady na realizáciu projektu z vlastných zdrojov.
 |

1. Pre výpočet v rámci faktického a kontrafaktuálneho scenára je potrebné použiť prílohu tohto dokumentu (Likvidná medzera-POPIS, Likvidná medzera-Výpočet, Rozvody zemný plyn-Zdôvodnenie). [↑](#footnote-ref-1)
2. Diskontná sadzba sa priebežne mení každých 6 mesiacov, a z tohto dôvodu je žiadateľ pri podaní žiadosti povinný vychádzať z aktuálnej sadzby. [↑](#footnote-ref-2)
3. Zariadenia využívané výlučne v súvislosti s realizáciou aktivít projektu. Výdavok je oprávnený iba počas realizácie aktivít projektu, pričom zariadenie musí byť počas realizácie aktivít projektu plne funkčné a uvedené do prevádzky. [↑](#footnote-ref-3)
4. Oprávnené sú len náklady (aj externé) na opravy a udržiavanie dlhodobého hmotného majetku zakúpeného v rámci aktivity projektu. Výdavok je oprávnený iba počas realizácie aktivít projektu, pričom zariadenie musí byť počas realizácie aktivít projektu plne funkčné a uvedené do prevádzky. [↑](#footnote-ref-4)
5. Projektová (realizačná) dokumentácia je oprávnená iba počas implementácie projektu (napr. realizačná projektová dokumentácia, dokumentácia skutočného stavu ...) . Uvedené výdavky môžu byť stanovené do max. výšky 10 % z celkových oprávnených výdavkov projektu určených na stavebné práce. [↑](#footnote-ref-5)
6. výdavky na odborný autorský dohľad preukázateľne priamo súvisia s realizáciou projektu a odborný autorský dohľad bude obstaraný spolu s projektovou dokumentáciou v rámci projektu pre realizáciu stavby a výdavok na odborný autorský dohľad bude v rámci projektovej dokumentácie samostatne vyčíslený [↑](#footnote-ref-6)
7. V prípade personálnych výdavkov (stavebný dozor a odborný autorský dohľad), je rešpektované odmeňovanie jednotlivých pracovných pozícií s ohľadom na predchádzajúcu mzdovú politiku zamestnávateľa (priemer mzdy za posledných 6 mesiacov pred podaním žiadosti o dotáciu), t.j. nie je možné akceptovať navýšenie mzdy, resp. odmeny za vykonanú prácu iba z dôvodu zapojenia do projektu financovaného z prostriedkov dotácie. Odmeny ako zložka mzdy sú oprávnené za predpokladu zamestnancov pracujúcich výlučne na projekte/projektoch financovaných z dotácie, t. j. nevykonáva iné pracovné činnosti financované z iných zdrojov žiadateľa/prijímateľa (bez ohľadu na dĺžku pracovného času zamestnanca zamestnaného u konkrétneho žiadateľa/prijímateľa). Netýka sa odmien na základe dohôd o prácach vykonávaných mimo pracovného pomeru. Limity na mzdové výdavky sú stanovené v tabuľke: „Limity na personálne výdavky“. pracovné pozície. Výdavky sú oprávnené výlučne na uvedené pozície v zátvorke V rámci „Interných zamestnancov (TPP resp. Dohoda)“ je pracovný fond max. 160 hod./mesiac

Výška hodinovej sadzby resp. maximálneho percenta nákladov na stavebný dozor, resp. odborný autorský dohľad sa vypočítavá z celkových oprávnených výdavkov projektu určených na stavené práce, pričom celkový finančný limit je pre stavebný dozor – 2,50 % a pre odborný autorský dohľad – 1,50 %. [↑](#footnote-ref-7)
8. V prípade personálnych výdavkov (projektový manažér a finančný manažér) je rešpektované odmeňovanie jednotlivých pracovných pozícií s ohľadom na predchádzajúcu mzdovú politiku zamestnávateľa (priemer mzdy za posledných 6 mesiacov pred podaním žiadosti o dotáciu), t.j. nie je možné akceptovať navýšenie mzdy, resp. odmeny za vykonanú prácu iba z dôvodu zapojenia do projektu financovaného z prostriedkov dotácie. Odmeny ako zložka mzdy sú oprávnené za predpokladu zamestnancov pracujúcich výlučne na projekte/projektoch financovaných z dotácie, t. j. nevykonáva iné pracovné činnosti financované z iných zdrojov žiadateľa/prijímateľa (bez ohľadu na dĺžku pracovného času zamestnanca zamestnaného u konkrétneho žiadateľa/prijímateľa). Netýka sa odmien na základe dohôd o prácach vykonávaných mimo pracovného pomeru. Limity na mzdové výdavky sú stanovené v tabuľke: „Limity na personálne výdavky“. Uvedené výdavky môžu byť stanovené do max. výšky 5 % z celkových oprávnených výdavkov projektu. Výdavky sú oprávnené výlučne na uvedené pozície v zátvorke. V rámci „Interných zamestnancov (TPP resp. Dohoda)“ je pracovný fond max. 160 hod./mesiac [↑](#footnote-ref-8)
9. Iné výdavky, ako sú uvedené v zátvorke, budú neoprávnené.

V prípade líniových stavieb je potrebné osadiť 1 x veľkoplošnú tabuľu na začiatku a 1 x veľkoplošnú tabuľu na konci diela stavby.

Zároveň je nevyhnutné dodržiavať „Dizajn manuál Environmentálneho fondu“, ktorý je zverejnený: <https://envirofond.sk/dizajn-manual/>

Maximálny limit pre výdavky na publicitu a informovanosť je 20 000,00 EUR. [↑](#footnote-ref-9)